NaiveNeuron/SloPal huggingface dataset:
Kvasnička, Marián, poslanec NR SR (2014-03-21):
Ďakujem veľmi pene. Ja by som chcel reagovať na tú časť kolegovho vystúpenia, kde hovoril o jezuitskej dohode a o tej zásade „účel svätí prostriedky“. Chcel by som si pomôcť stanoviskom tajomníka Konferencie biskupov Slovenska, ktoré uverejnil po asi nie najšťastnejšom vyjadrení môjho cteného kolegu Richarda Vašečku. Tie osobné detaily nebudem z toho čítať, ale odčítam to meritórne, o čom hovoril aj Alojz. „Skúsme dať na chvíľu bokom osobné politické preferencie a pozrime sa na túto nádejnú dohodu z mravného hľadiska. Analýzu politického rozmeru nechám na iných, hoci bez neho nie je možné situáciu úplne objektívne posúdiť. Dve strany sa dohodli na novele ústavy, ktorá má obsahovať zmeny v oblasti justície a definície manželstva. Teda cieľ konania je dobrý, určite nie nemravný, čím ale nehovorím, že je dokonalý. Obe strany túto dohodu zverejnili, teda nekonali potajme, čo znamená, že používajú dostupné prostriedky, ktoré sú mravné. Ako mravná je dohoda v parlamente. Za politický obchod by sme toto konanie mohli považovať len vtedy, keby uzavreli nejaké ďalšie dohody, výsledkom ktorých by jedna alebo obe strany získali určitú nespravodlivú výhodu na úkor spoločného dobra. V tejto chvíli“, píše Tonko Ziolkovský, „mi nie je známa nijaká ani len indícia, že by niečo takéto jestvovalo. Z tohto dôvodu je namieste byť veľmi opatrný pri posudzovaní takéhoto konania, lebo označiť túto situáciu za politický kšeft, čiže za niečo nemravné, je vlastne osočovaním.“ To je stanovisko tajomníka Konferencie biskupov Slovenska. Naozaj ide o tému nadčasovú. Mne je len ľúto, že v tejto diskusii sa zvláštny status prostitútok dostal do takého nie príliš lichotivého svetla. Ja som včera vo svojom vystúpení hovoril, že napriek potupnosti tej profesie... (Prerušenie vystúpenia časomerom.)
Grendel, Gábor, podpredseda NR SR (2021-11-09):
Upokojte sa, prosím, kolegovia!
Žiga, Peter, podpredseda NR SR (2024-04-16):
Ďakujem, pán predseda. Teda (potlesk) budeme pokračovať 17.33 h. (Prestávka.)
V. Veteška, podpredseda NR SR: (2004-03-10):
M. Maxon, poslanec: To tu nefunguje.
Hrnčiar, Andrej, podpredseda NR SR (2017-05-12):
Končím možnosť nahlásiť sa s faktickými poznámkami. Nie sú faktické poznámky. Nech sa páči, pán poslanec Fecko.
A. Belousovová, podpredsedníčka NR SR: (2008-11-27):
Slovo má pán podpredseda Číž, nech sa páči.
Jurinová, Erika, podpredsedníčka NR SR (2013-02-06):
Ďakujem. Nech sa páči, pán poslanec Podmanický.
Petrík, Simona, poslankyňa NR SR (2023-12-07):
Ďakujem pekne. Pán kolega Ledecký poukázal na nesystémovosť tohto opatrenia a ja by som ju len rada doplnila. Pán minister, budem rada, keď ma opravíte, ak sa mýlim, ale pomoc v rámci tejto schémy nie je možné čerpať, ak človek bude chcieť refinancovať svoju hypotéku v inej banke. To znamená, že po skončení viazanosti človek bude v podstate priviazaný k svojej banke, čo sú väčšinou tie najväčšie banky v Slovenskej republike, lebo inak o pomoc od štátu príde, napríklad, dajme tomu, pri nejakom 5-percentnom úroku. A dokonca pri hlbších prepočtoch ani pri oveľa nižšom úroku, povedzme, dajme tomu, okolo 3 – 3,2 % v nejakej inej banke, kde by si to mohol ísť refinancovať, tak ako to robia poctiví, poctiví občania, ktorí sú aktívni v tomto, sa mu to neoplatí, lebo tá mesačná splátka stále bude nižšia s peňažným príspevkom od štátu tým vašim, ktorý navrhujete, ako by bola, keby prešiel do inej banky s nižším úrokom. Ak by bol možný prechod medzi bankami pri zachovaní tejto štátnej pomoci, tak štát by de facto doplácal menej. Čiže teraz v tomto znení, v akom ste to predložili, tak to je to v podstate len zbytočné plytvanie štátnymi peniazmi, ktoré, po prvé, nemáme, a zároveň to úplne likviduje súťaž medzi bankami. Ja teda s kolegom Ledeckým absolútne súhlasím, že celé toto opatrenie je zlé a malo by byť nahradené adresným príspevkom na bývanie, ale chcela som poukázať ešte aj na túto konkrétnu zásadnú medzeru, ktorú váš návrh má. Ďakujem.
Bugár, Béla, podpredseda NR SR (2017-06-13):
Pán poslanec, keby ste chvíľku počkali, však nedá sa rokovať. Páni poslanci, prosím vás o väčší kľud, však nepočujem, čo hovorí spoločný spravodajca.
Mihál, Jozef, poslanec NR SR (2016-05-20):
Ďakujem, pán predsedajúci. Vážené kolegyne, vážení kolegovia, vážení prítomní, návrh zákona, ktorým sa mení a dopĺňa zákon č. 563/2009 Z. z. o správe daní, daňový poriadok, a o zmene a doplnení niektorých zákonov predkladá na rokovanie Národnej rady Slovenskej republiky skupina poslancov Národnej rady Slovenskej republiky, menovite páni Jozef Rajtár, Ľubomír Galko, Jozef Mihál, Eugen Jurzyca, Igor Matovič a pani Jana Kiššová. Kolegami som bol poverený, aby som ako navrhovateľ predniesol tento návrh zákona. Cieľom predmetného návrhu zákona je predĺžiť daňovému subjektu lehotu na predloženie dokumentácie vyžiadanej správcom dane zo súčasných 15 dní na nami navrhovaných 30 dní, čiže predĺžiť túto lehotu na predloženie dokumentácie správcovi dane. Odôvodňujeme to tým, že táto lehota je neprimeraná, neprimerane krátka, ja sa ešte k tomuto vrátim k rozprave, ale v úvodnom slove je mojou povinnosťou doplniť, že návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Pokiaľ ide o vplyvy, návrh zákona nebude mať vplyv na verejné financie, čo potvrdzuje svojím stanoviskom aj ministerstvo financií, nebude mať sociálny vplyv, ani vplyv na životné prostredie a informatizáciu spoločnosti. Predložený návrh zákona bude mať pozitívny vplyv na podnikateľské prostredie. Ďakujem za vašu pozornosť.
Šudík, Tomáš, poslanec NR SR (2020-11-12):
Ďakujem za slovo. Pán kolega Fico, mne bolo veľmi zvláštne, keď ste vy tu rozprávali o korupcii. Predsa vy ste otec korupcie na Slovensku abo možno aj v celej Európe, lebo poviem ja, to, čo predvádzala bývalá vláda, to nepredvádzal fakt v Európe asi nikto. Keď sme tu spomínali aj tie ceny tých testov, tak ste zabudli povedať, že v bode 3.2 píše, že v cene sú zahrnuté aj clá a prepravné náklady a tak ďalej atď. Teda ak niečo rozprávate, buďte, prosím, konštruktívny a prestaňte klamať. To je prvé. A vy a vaša bývalá vláda SMER ste boli za tie roky nesociálni, arogantní a zazobaní. A to je pravda. Fungovali ste ako mafia, správali ste sa ako mafia, klamali ste ako mafia a dúfam, že skončíte za mrežami ako mafia. Ďakujem. (Potlesk.)
P. Miššík, poslanec: (2008-05-13):
Ja musím byť trošku aj osobný, pán minister, naši synovia spolu hrávali tenis a vždy som si myslel, že máš blízky vzťah k športu a verím tomu, že si si celý zákon prečítal. Bol by som rád, keby si svoj vlastný návrh na to, čo ti úradníci pripravili, povedal, lebo úvodné slovo som počul, ale to zrejme nebolo písané tvojou rukou. No a nakoniec ešte možno jedna poznámka, ktorá tu nezaznela. Keď som si všímal to, kto môže prevádzkovať šport, tak som sa dočítal v tomto návrhu zákona, že by to mali byť buď občianske združenia, alebo, čuduj sa svete, aj akciové spoločnosti, ktoré budú zakladané v zmysle Obchodného zákonníka s výnimkou takou, že budú môcť prevádzkovať len takzvanú športovú činnosť, čo znamená pre laikov to, že ich príjmami môžu byť predaj lístkov, predaj hráčov trebárs a podobné veci, to znamená nič iného, len športová činnosť. Osobne si myslím, že to v poriadku nie je a nemali by sme zasahovať do slobody podnikania ani v tomto odvetví. A toto je dosť vážne, čo hovorím a chcem poprosiť všetkých, ktorí predkladajú tento návrh zákona, aby mi vysvetlili, prečo to takto mysleli. Ďakujem.
Potocký, Milan, poslanec NR SR (2022-06-22):
Pán predseda, keďže sme odhlasovali všetky body zo spoločnej správy a hlasovali sme aj všetkých podaných pozmeňujúcich návrhoch z rozpravy, dajte hlasovať o tom, že návrh zákona prerokujeme v treťom čítaní ihneď.
Laurenčík, Milan, podpredseda NR SR (2021-05-06):
Prosím, prezentujme sa a hlasujme o skrátení lehoty, tak ako povedal pán spravodajca. (Hlasovanie.) Prítomných 118, za 80, proti 1, zdržalo sa 36, nehlasoval 1. Lehotu sme skrátili. Prosím, pán spravodajca, ďalšie návrhy.
Kollár, Boris, predseda NR SR (2021-05-28):
Vážení páni poslanci, pokračujeme v rokovaní, prosím povereného overovateľa, aby oznámil výsledky tajného hlasovania. Najskôr o návrhu na voľbu podpredsedu Národnej rady.
Paška, Pavol, predseda NR SR (2012-08-01):
Pán poslanec Štefanec.
Grausová, Natália, poslankyňa NR SR (2017-03-23):
Pán Maďarič, vaša tzv. kultúra je zrejmá a sám sa prejavujete a vidno vás v tých úbohých programoch v rádiách, v RTVS, ktorú riadi váš veľmi dobrý priateľ Mika. Toto nie je kultúra, to je kultúrny suterén, ktorý pod vaším riadením kultúry sa prevádza, ministerstva kultúry. Ste nepriateľom Slovenska, keď je niekto, vy ste to, pretože škodíte Slovensku, podporujete rôznych extrémistov, fašistov, podporujete hanobenie Slovenska v tzv. kultúrnych podujatiach, ktoré sú naozaj skôr subkultúrou. A toto myslím si, že by ste mali odstúpiť, odstúpte, lebo nie ste hoden funkcie ministra. Odstúpte a nerobte viacej hanbu slovenskej kultúre.
Prostredník, Ondrej, poslanec NR SR (2024-01-11):
Ďakujem, pán predsedajúci. Inge, vo svojom vystúpení si hovorila okrem iného aj o zneužívaní detí, aj o zneužívaní detí v prostredí cirkvi katolíckymi kňazmi a upozornila si na to, že tam sa v tej pripravovanej novele sadzby, trestné sadzby nemenia. Ja by som rád v tejto súvislosti pripomenul, že tlak Vatikánu aj na slovenskú katolícku cirkev zaberá a Konferencia biskupov Slovenska oznámila, že začiatkom tohto roka zverejní prvú správu činnosti Komisie pre ochranu maloletých v cirkvi na Slovensku. Táto komisia vznikla už dávnejšie ešte v roku 2018. Doteraz však verejnosť o existencii tejto komisie vie pomerne málo. Existuje aj samostatná webová stránka komisie, na ktorej sú informácie, ako je možné podať podnet a čo sa s podnetom deje ďalej. Sexuálne zneužívanie osobami, voči ktorým maloleté osoby prechovávajú dôveru, je vážnym problémom. Popri rodinnom prostredí, v školách, v domácom prostredí, voľnočasových aktivitách sa to, samozrejme, ako si správne pripomenula, nevyhýba ani prostrediu cirkvi. Je dobré, že cirkev na to reaguje, problém však vidím v tom, že kroky k transparentnosti riešenia konkrétnych prípadov prichádzajú v porovnaní s inými krajinami pomerne neskoro. Tam sú už oveľa ďalej. Majú spracované veľmi obsiahle správy o tom, čo sa dialo v tejto oblasti sexuálneho zneužívania detí, aby rástlo v spoločnosti povedomie, že takéto konanie je neprípustné, musíme urobiť ešte veľký kus práce. Je potrebné naozaj pracovať s verejnosťou, je potrebné riešiť hlavne ten problém, kedy sa stretávame s tým, že verejnosť často má... (Prerušenie vystúpenia časomerom.)
Pčolinský, Peter, podpredseda NR SR (2023-02-08):
Pani poslankyňa. Pán poslanec Habánik s faktickou poznámkou.
Hrnčiar, Andrej, podpredseda NR SR (2017-02-09):
Pán poslanec Kresák.
Marosz, Ján, poslanec NR SR (2019-04-05):
Ďakujem pekne. Pán Jakab, navodzujete tu takú atmosféru, ako keby bolo celkom normálne, že tie projekty trvajú tak dlho a že to sa nedá, nedá tak rýchlo realizovať. Ja by som chcel trošku ako keby seknúť takú tú predstavu o tom nekonečnom stavaní stavieb na konkrétnom príklade z krajín, kde to šlo a trvalo to zásadne kratšie. A použijem príklad spojenia Dánska so Švédskom, je tam taký ten Öresundský prieliv, je tam more, zhruba 16 km, a dánska, švédska vláda sa rozhodli, že teda tam postavia skraja tunely a potom taký, taký, taký most na pylónoch, tie pylóny majú niektoré aj 200 metrov. No a tiež to museli naplánovať, naplánovali to za nejaké tri roky alebo štyri roky a čo je na tom akože najprekvapujúcejšie, realizovali to od roku 1995 a v roku 1999 bolo hotovo. A v 2000 už tam chodili aj vlaky, aj autá a tie vlaky tam premávajú 200-kilometrovou rýchlosťou. Tým chcem naznačiť, že aby sme sa ako keby že vynorili z takej tej ponorky, že všetko to musí trvať dlho. Nie, nemusí. Dnešné stavebné technológie, postupy dovoľujú, aby takéto projekty sa robili aj rýchlejšie, efektívnejšie, len k tomu treba zásadne profesionálne manažmenty ľudí a, samozrejme, politickú vôľu, ktorá bude hľadieť na najlepší záujem občana a nie na najlepší záujem rôznych develo; rôznych oligarchov na pozadí. Ďakujem.
A. Belousovová, podpredsedníčka NR SR: (2009-04-23):
Teraz dávam slovo spoločnej spravodajkyni z výboru pre vzdelanie, mládež, vedu a šport pani poslankyni Monike Smolkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Maďarič, Marek, poslanec NR SR (2010-08-04):
Ďakujem pekne. Pán podpredseda Hrušovský, mne sa veľmi páčilo, ako ste nás presviedčali, že funkčné obdobie je štvorročné a že si máme byť istí, že aj platnosť programového vyhlásenia vlády bude štvorročná. Ale mne to z vašich úst neznie veľmi presvedčivo, jednak preto, že KDH v tejto koalícii hrá tretie, štvrté husle, a mali by ste si aj vy uvedomiť, že v tejto chvíli hlas jedného unikátneho poslanca je dôležitejší ako ten váš, takže menej pátosu, pán podpredseda, a viac zmyslu pre realitu. Ďakujem.
Laššáková, Jana, podpredsedníčka NR SR (2015-12-02):
Ďakujem pekne, pán spravodajca. Prerušujem rokovanie o tomto bode programu. Ďalej nasleduje prvé čítanie o návrhu poslancov Pavla Hrušovského, Lucie Žitňanskej, Jána Figeľa a Bélu Bugára na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 1836. Návrh na jeho pridelenie na prerokovanie výborom je v rozhodnutí č. 1841. Dávam slovo poslancovi Pavlovi Hrušovskému, aby návrh ústavného zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Pavla Hrušovského, Lucie Žitňanskej, Jána Figeľa a Bélu Bugára na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1836.)
Hraško, Igor, poslanec NR SR (2014-09-24):
Ďakujem pekne, pani predsedajúca. Pán kolega Kollár, hovorili ste teda, že k čomu je tá kontrola určená. Mňa by tiež zaujímalo teda, že čo má byť výsledkom tejto kontroly, pretože vieme teda, že meškajú termíny, sú tam nejaké navýšenia platieb a tak ďalej, ale čo má byť konkrétnym výsledkom tejto kontroly. Zistia sa nejaké ukazovatele, že niečo je skutkový stav, niečo sa plánovalo, niečo nie, ale teraz čo má byť výsledkom, čo sa má dosiahnuť a vlastne k čomu to má celé smerovať? Ďalej, chýba mi tam trošku aj zaviazanie Najvyššieho kontrolného úradu k nejakému termínu ukončenia danej kontroly a termínu zverejnenia výsledkov takejto kontroly, pretože len kontrola pre kontrolu ako síce je pekná vec, my to môžeme aj odsúhlasiť, však samozrejme, keď sa ide robiť kontrola, tak všetkých bude zaujíma teda, že čo bude výsledkom kontroly. Ale ak to bude len kontrola pre kontrolu alebo spravíme si čiaročku, že, aha, SMER inicioval kontrolu v Slovenských elektrárňach, je to síce pekné, ale naozaj potrebujeme vedieť aj relevantný výsledok a čo sa tým výsledkom chce dosiahnuť. Lebo môžu sa zistiť, že áno, že pri kontrole sa zišlo, že sa nehospodárne nakladalo teda s prostriedkami. A teraz čo? Bude to konštatovanie? Tak ako pri, napríklad pri výstavbe D1, že neplnia sa termíny? Áno, boli vyčíslené pokuty a nič! A toto je tiež zaujímavé, že prečo napríklad vládu nezaujíma, nie je znepokojená s neplnením termínov výstavby D1, ale je znepokojená s neplnením termínom výstavby jadrovej elektrárne. Čo takto poslať aj kontrolu NKÚ aj do NDS pri neplnení termínov? Viete, takže to sú také otázky, že kontrola pre kontrolu je síce pekná, ale my naozaj potrebujeme vedieť výsledky a termíny, dokedy tá kontrola má prebehnúť a kde budú zverejnené výsledky a čo má byť výsledkom tej kontroly. A toto mi tak akosi chýba.
Tkáčová, Jarmila, poslankyňa NR SR (2011-09-08):
Ďakujem za slovo, pán predseda. Dámy a páni, vážení hostia na balkóne z Univerzity Martina Luthera v Hale, budeme hlasovať o tom, že Národná rada prerokuje predložený vládny návrh zákona v druhom čítaní. Prosím, dajte hlasovať.
Mizík, Stanislav, poslanec NR SR (2018-11-28):
Ďakujem za slovo. Nuž, pán Poliačik, zabŕdol ste do témy anekdotálna evidencia. Nenechajte sa presvedčiť len na základe skúseností jedného jediného človeka. Povedali ste, Švédsko viacej migráciou získalo, ako stratilo. Pán Poliačik, vo Švédsku sa autá a domy ešte pred rokmi nezamkýnali, neboli znásilnenia, neboli pouličné gangy, študenti, žiaci neútočili na svojich učiteľov, neboli prepady, neboli znásilnenia. To len jeden môj kolega povedal? Štatistiky kriminality vo Švédsku sú alarmujúce. To ste chceli použiť anekdotálnu evidenciu jedného poslanca a nebrať do úvahy reálny stav vo Švédsku? Povedzte mi, čím obohatili Švédsko? Ako pani Cséfalvayovej som povedal príklad zo života, keď imigrant znásilnil a zavraždil dcéru vysokého bruselského politika, aktívneho podporovateľa imigrácie. Je to anekdotálna evidencia alebo nie je? Pozrite si internet, či to bolo jediné znásilnenie a vražda vo Francúzsku. Isto, istotne ste počítačovo zručný, takže vám dám návrh. Hľadajte slová: psychicky narušený mladík. A keďže som pani Cséfalvayovej dal reálny príklad, dám aj vám zo Švédska. Pred určitým časom, keď bola pred, no začínala migračná kríza, bolo známe video, keď jedna krásna blonďatá Švédka obcovala s jedným obrovským černochom a mala na sebe – no neboli vidno tieto veci – a mala na sebe švédsku a európsku zástavu. O nejaký čas ju našli zavraždenú na smetisku. No, je to anekdotálna evidencia alebo nie je, keď som to povedal? Tiež skúste hľadať po internete kľúčové slová: psychicky narušený mladík pod vplyvom psychofarmák. Ďakujem za slovo.
Bugár, Béla, podpredseda NR SR (2017-04-05):
Ďalej v rozprave vystúpi pani poslankyňa Cigániková.
Hrnčiar, Andrej, podpredseda NR SR (2018-12-06):
Otváram rozpravu. Do rozpravy som dostal jednu písomnú prihlášku od pána poslanca Ondreja Dostála. Ale o slovo požiadal navrhovateľ, nech sa páči.
Kollár, Boris, predseda NR SR (2021-10-22):
Áno, prosím vás pekne, vráťte päť minút pánovi poslancovi, plných.
Paška, Pavol, predseda NR SR (2013-09-17):
Ja som schopný počúvať, takže kľudne pokračujte.
Paška Pavol, predseda NR SR (2014-03-26):
(Hlasovanie.) 141 prítomných, 59 za, 4 proti, 78 sa zdržalo. Návrh sme neschválili. Pán poslanec Jánoš uvedie hlasovanie o návrhu vlády na skrátené legislatívne konanie o vládnom návrhu zákona č. 122 o ochrane osobných údajov. Je to tlač 951. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov , tlač 951.)
Danko, Andrej, podpredseda NR SR (2024-02-02):
Na vystúpenie pána poslanca deväť faktických poznámok. Prvá poslankyňa Mesterová.
Laurenčík, Milan, podpredseda NR SR (2022-06-21):
Pán poslanec Radovan Sloboda s faktickou poznámkou, nech sa páči.
B. Bugár, podpredseda NR SR: (2003-06-18):
J. Miklušičák, poslanec: Ale my hlasujeme podľa toho, čo navrhne spoločný spravodajca, nie čo vy potom prečítate, pán predsedajúci. Ďakujem pekne.
Kosová, Ingrid, poslankyňa NR SR (2024-04-24):
Milá Vierka, ja som ťa veľmi pozorne počúvala, ale s ľútosťou musím povedať, že pravá strana tejto sály ťa nepočúvala takmer vôbec a ja by som týmto chcela aj požiadať ctených poslancov koalície, keby sa rozprávali trochu tichšie, lebo je to naozaj veľmi rušivé a je to najmä nedôstojné a neúctivé voči našim kolegom a kolegyniam, keď sú v rozprave. Ďakujem vám srdečne. A keby ste ju počúvali, možno by ste počuli tú zásadnú a krásnu vetu, ktorú povedala, že cieľom tohto zákona ani tak nie je samotný zákon ako deformácia spoločnosti tým, že vlastne vytvoríte nenávistné, nenávistnú atmosféru a odpor voči mimovládnym organizáciám. A to je veľmi nebezpečné a mali by sme si aj uvedomiť, kam vlastne smejeme, možno, spejeme, možno napríklad tým Maďarskom sa inšpirujme, pretože tam nešlo len o to, že tam bol uzákonený zákon proti mimovládnym organizáciám, aby boli označovaní, ale oni išli ešte ďalej v Maďarsku, pretože oni zakázali financovanie kampane zo zahraničia napríklad. A takisto potom zakázali demonštrácie alebo obmedzovali slobodu mimovládnych organizácií. Takže tam asi spejeme, toto je asi ten váš prioritný cieľ, ktorý máte vo vzťahu k mimovládnym organizáciám. A ja sa vôbec nečudujem, že sa inšpirujete takými krajinami ako je Rusko alebo Čína, pretože tá rétorika v zahraničnej oblasti je smerodatná (správne smerodajná, pozn. red.) už dlhšiu dobu, ale my ostatní občania a občianky Slovenska chceme byť súčasťou vyspelej západnej Európy. Ďakujem.
Brocka, Július, poslanec NR SR (2010-12-10):
Áno, budeme hlasovať o návrhu poslankyne Blahovej.
Kazda, Radovan, poslanec NR SR (2022-02-15):
Výborne, skvelé. Tu som ja skončil, považuje za zdaniteľné príjmy.
M. Damborská, poslankyňa: (2009-06-03):
Vy vo vašej rozpínavosti nemáte zmysel pre zdravý úsudok. Akým právom si dovoľujete vykrikovať, naposledy pán Csáky v STV 1 „O 5 minút 12“ v nedeľu, že celý problém slovensko-maďarských vzťahov tkvie v tom, že vo vláde je Slovenská národná strana? Snáď si nemyslíte, že vy politickí maďarskí nacionalisti preferujúci veľké Maďarsko a Orbána máte väčšie právo byť vo vláde ako roduverná Slovenská národná strana!? Verím a pevne dúfam, že časy, keď ste vy vládli, sú navždy zažehnané a že už nikdy žiadna politická strana nezopakuje tú neodpustiteľnú nezmyselnú chybu, že sa s vami spolčí a potupí slovenský národ. Ďakujem. (Potlesk.)
Marček, Peter, poslanec NR SR (2019-09-17):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní návrhu poslancov Národnej rady Slovenskej republiky Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov, tlač č. 1342, v druhom čítaní. Výbor Národnej rady pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1932 z 26. júna 2019 pridelila návrh poslancov na prerokovanie týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre kultúru a médiá. Gestorský výbor na základe stanovísk výborov vyjadrených v ich uzneseniach a v stanoviskách poslancov Národnej rady odporúča Národnej rade v znení schválených a pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne o bodoch 1 a 2 s odporúčaním schváliť. Spoločná správa výborov bola schválená uznesením č. 178 
z 10. septembra 2019. Gestorský výbor ma určil za spoločného spravodajcu výborov a poveril ma, aby som predniesol spoločnú správu na schôdzi Národnej rady. Pán predsedajúci, ďakujem, skončil som. Otvorte, prosím, rozpravu.
Susko, Peter, poslanec NR SR (2014-01-28):
Ďakujem pekne za slovo. Vážený pán predseda, vážené panie poslankyne, páni poslanci, v rozprave vystúpili dvaja poslanci, nepodali žiaden procedurálny návrh. Preto prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Hrnčiar, Andrej, podpredseda NR SR (2019-10-22):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Máte záujem vystúpiť? Nie. Prerušujem rokovanie o tomto bode programu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona je uverejnený ako tlač 1730. Návrh na jeho pridelenie na prerokovanie výborom je v rozhodnutí č. 1831. Dávam slovo poslancovi Ondrejovi Dostálovi, aby za skupinu poslancov návrh zákona uviedol.
Jurinová, Erika, podpredsedníčka NR SR (2014-12-10):
Ďakujem pekne, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy je prihlásený okrem pána spravodajcu pán poslanec Pollák. Uzatváram možnosť hlásiť sa do rozpravy. A dávam slovo pánovi poslancovi Mihálovi ako spravodajcovi. Nech sa páči.
Kollár, Boris, predseda NR SR (2022-03-22):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 85, za 81, proti 1, nehlasovali 3. Konštatujem, že návrh uznesenia sme schválili . Vážené panie poslankyne, páni poslanci, teraz ešte uskutočníme opakované tajné voľby a najprv teda budeme hovoriť alebo voliť do Rady Slovenskej televízie a potom členov správnej rady Ústavu pamäti národa. Nakoľko sme sa ale dohodli, že tieto dve hlasovania spojíme, tak vám chcem oznámiť, že na základe výsledkov tajného hlasovania do opakovanej voľby členov Rady Slovenskej televízie postupujú kandidáti Mária Biľová, Oľga Feldeková, Vladimír Gallo, Ľubor Hallon, Jozef Horváth, Andrej Hrnčiar, Naďa Lazarová, Ondrej Sliacky, Alfréd Somogyi a Ľudovít Števko. Do opakovanej voľby členov správnej rady Ústavu pamäti národa postupujú kandidáti, tí, ktorí boli všetci navrhnutí, to znamená všetci štyria. Znovu vás chcem upozorniť, že pri voľbe členov Rady Slovenskej televízie alternatívu za je možné na hlasovacom lístku označiť najviac u piatich kandidátov a u členov správnej rady Ústavu pamäti národa u dvoch kandidátov. Pristúpime teda k tajnému hlasovaniu. (Akt tajného hlasovania.)
M. Číž, podpredseda NR SR: (2006-10-18):
Slovo má pán poslanec Ľuboš Martinák.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 143, za 132, proti 7, zdržali sa 4. Konštatujem, že Národná rada vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Vietnamskou socialistickou republikou na strane druhej . Je to tlač 1116. Spoločným spravodajcom je opäť pán poslanec Hlinka. Prosím ho, aby hlasovanie uviedol.
Heger, Eduard, poslanec NR SR (2017-03-28):
Ďakujem pekne. Pani ministerka, ten argument, ktorý ste tu povedali, tu a teraz, no myslím si, že to nie je dobrý argument, pretože naznačuje, hovoríte tu aj o politickej vôli a naznačuje, ako by teraz tá politická vôľa tu bola iba tak chvíľkovo, ako keby mali nejaký taký akože lepší pocit, a teraz to vedia schváliť a môže ako bublina prasknúť. Ale my sa domnievame, že vďaka aj tej spoločenskej diskusii, vďaka aj tým vyjadreniam právnikov aj vládna koalícia, aj strana SMER dospela k záveru, že je to možné riešiť. Čiže nevidíme to ako nejaké momentum, ktoré tu teraz je, a ak ho správne neuchopíme, joj, ušlo nám a je neskoro. Preto si myslím, že, a my oceňujeme ten úspech a to je veľká vec, ako nikto, nikto tu nehovorí, že by sme boli proti tomu, a sme, sme radi, že tá diskusia tu začína, ale nevidíme kľúč v tom, že poďme to teraz rýchlo sa porozprávať, pretože myslím si, že tá verejná diskusia tu bola dosť dlho a naozaj spoločnosť si zaslúži, aby sa o tom veľa rozprávalo, aby tu prišlo k pochopeniu, možno sa ukážu ešte ďalšie veci, ktoré treba vydiskutovať na to, aby sme sa s tým raz a navždy vysporiadali. Myslím, že toto je úplne kľúčové, a preto sa nemáme kam ponáhľať, pretože toto je veľmi závažná vec, ktorá má veľký dopad na budúcnosť, je to historická vec a treba s ňou naozaj riadne jednať. A ja by som len povedal, že práve vy, pani ministerka, ste tou nádejou, vy ste ministerka spravodlivosti, kto iný jak vy by ste nemali viesť, a sama ste povedali, že nie ste fanúšičkou skráteného legislatívneho konania, a to sa tešíme a videli sme aj vašu prácu v minulé roky, a preto máme aj takú nádej, keď vynesiete túto tému, že budete tým hlasom, by som povedal, tej spravodlivosti aj vo vládnej koalícii a že práve, lebo ak by ste dnes sedeli v našom, na našom mieste, tak by ste mali presne ten istý názor, predpokladám, že by ste vyjadrovali tiež tú, ten istý postoj. Takže ja by som len chcel apelovať na vás, aby ste boli tým hlasom spravodlivosti, a neskúšali by sme, nevstupovali sme do takýchto malých ústupkov.
Galko, Ľubomír, poslanec NR SR (2023-12-19):
Ďakujem pekne, Viliam. No chcem ti poďakovať za tvoje vystúpenie, aj za to, že si sa venoval primárne tomu, o čo ide vládnej koalícii pri prerokovávaní tohto návrhu zákona najmenej, to je samotný šport. Ja aj množstvo šikovných a úspešných športovcov, ktorí vzorne reprezentujú našu vlasť a dosahujú úžasné výsledky napríklad v individuálnych disciplínach. A tieto výsledky dosahujú len a len a výlučne v dôsledku entuziazmu ich rodičov, ktorí to všetko financujú a trénerov a funkcionárov, ktorí to robia odpoly zadarmo. Viem veľmi dobre, o čom hovorím. Mám jednu dcéru majsterku sveta a druhú majsterku Slovenska v akrobatickom rokenrole a viem veľmi dobre, čo to všetko obnášalo. Predkladateľom tohto návrhu zákona nejde o žiaden šport. Im ide len o ix nových teplých miest pre úradníkov zo skupiny straníckych funkcionárov a nominantov. A popri tom schválenie absolútne nesúvisiacich zmien úplne iných v nesúvisiacich zákonoch, ktoré chceli pôvodne prepašovať do tohto návrhu zákona, no len sa im to nepodarilo, lebo sme ich demaskovali. Téma, ktorú si vo svojom vystúpení otvoril, vrcholový šport a jeho podpora alebo skôr nepodpora je mimoriadne dôležitá téma a treba o nej hovoriť neustále. Toto by mal riešiť slovenský parlament. Šport, športovanie mládeže a nie tieto mocenské valce, ktoré sem táto koalícia nosí na prerokovanie. Ďakujem pekne.
Viskupič, Marián, poslanec NR SR (2023-05-24):
Ďakujem pekne za slovo. Takže prinášame teda v skratke zníženie DPH na, na tlačoviny v určitej, v určitých kategóriách, kde teda bola doteraz výnimka, čiže jedna položka je tzv. položka 4901, ktorá obsahuje tlačené knihy, brožúry, letáky a podobné tlačiarenské výrobky, tiež v jednotlivých listoch, a návrh zákona vypúšťa výnimku na tie tlačoviny, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku. Dôvodom navrhovanej zmeny je skutočnosť, že sledovanie percentuálneho zastúpenia reklamy predstavuje určitú administratívnu záťaž z hľadiska správneho vyčíslenia dane z pridanej hodnoty a okrem toho v prípade tlačovín s obsahom reklamy nad 50 % sa už jedná viac-menej iba o reklamné noviny, ktoré sú spravidla zadarmo. Vplyv na rozpočet je teda minimálny. Takisto položka 4902, ktorá obsahuje noviny, časopisy a periodiká tiež ilustrované alebo obsahujúce reklamný materiál sa vypúšťajú, výnimka o periodicite vychádzania najmenej štyrikrát týždenne a tiež výnimka v podobe percentuálneho obsahu zastúpenie reklamy a inzercie. No, takže toto, toto sú zmeny, prioritne strana SaS, samozrejme, sme vždy za čo najnižšie dane, zároveň si uvedomujeme, v akej situácii je momentálne štátny rozpočet. Ja si veľmi, veľmi uvedomujem, že ja neviem, my máme tu minimálne 15 návrhov zákona, ktoré rôznym spôsobom znižujú daň z príjmu, ďalších 15 návrhov, ktoré rôznym, rôzne výrazným spôsobom znižujú daň z pridanej hodnoty, takže je to jasný dosah na verejné financie. Toto je avšak drobná zmena, jej dosah je mož... v jednotkách miliónov eur, čiže nejaké dve, dva-tri mil. eur. Čo je dôležité, je zjednodušenie podnikateľského prostredia, kde teda zasa v oblastiach, kde bolo treba zisťovať, či je to teda výnimka teda 20 %, alebo základná sadzba, teda základná sadzba v týchto kategóriách, teda 10 %. Toto sa zjednoduší, bude všade 10 % a bude to celé jednoduchšie a v podstate to aspoň nejak zatraktívni vlastne tú, tú tlačenú časť, tlačenú časť tlače, ktorá, ktorá teda aj tak to má už dnes ťažké, a vlastne všetko prechádza do toho elektronického, elektronického formátu. Takže takáto drobná zmena kolegyne, kolegovia, poprosíme, navrhovatelia, o podporu tohto zákona. Ďakujem pekne za pozornosť.
Hrnčiar, Andrej, podpredseda NR SR (2017-09-13):
Pán poslanec Poliačik.
Laurenčík, Milan, podpredseda NR SR (2022-03-17):
Pán poslanec Štefan Kuffa, s faktickou poznámkou nech sa páči.
P. Hrušovský, predseda NR SR: (2004-09-23):
(Hlasovanie.) 143 prítomných, 2 za, 58 proti, 83 sa zdržalo. Návrh sme neschválili. V. Horák, poslanec: Teraz hlasujeme o bode č. 5 zo spoločnej správy.
J. Halecký, poslanec: (2007-09-19):
Vážený pán predseda, vážené dámy a páni, ako spravodajca, prosím vás, aby ste vzali na vedomie túto opravu môjho včerajšieho návrhu o pridelení poslaneckého návrhu ústavného zákona na prerokúvanie výborom. V súlade s rozhodnutím predsedu Národnej rady Slovenskej republiky č. 394 z 27. augusta 2007 navrhujem prideliť návrh ústavného zákona (tlač 395) na prerokovanie všetkým výborom Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Zároveň gestorský výbor a lehoty ostávajú nezmenené. Takže ďakujem vám za porozumenie. Skončil som.
V. Mečiar, poslanec: (2005-03-18):
A pokiaľ ide o otázky posudzovania toho, čo hovoríte, tak hovoríte v tej hornej príjmovej skupine 34 % obyvateľov, 66 % obyvateľov nemá peniaze na to, aby mohlo tieto príspevky uhradiť. Ak priemerný zárobok je 15 000 a 70 % obyvateľov je pod touto strednou hranicou, nemáte právo takéto zaťaženie voči študentom robiť v dobe, keď neviete zabezpečiť rodičom taký príjem a takú prácu, aby mohli náklady na štúdium študenta uniesť. To je 8 000 mesačne. Spočítajte si z 15-tisícového priemerného zárobku, koľko rodine, ktorá má dvoch študujúcich, zostane. Do väčšej biedy, v akej sú, cez vydieranie, cez sociálne systémy, vzdelávacie systémy ďalej pokračovať takto nemožno. Treba túto vec zastaviť. A pokiaľ ide o kompetenčný konflikt, kto predkladá návrh zákona. Tak v Národnej rade ho predkladá vláda. Minister vystupuje v mene vlády. Vy ste tu ako zástupca vlády, a nie ako zástupca rezortu jedného alebo druhého. A my vláde odpovedáme a vláde to vraciame. A teraz tej vláde, ktorá túto politiku volí, odpovedáme, je to cesta, ktorá je ďalej v rozpore so záujmami Slovenskej republiky. (Potlesk.)
Laurenčík, Milan, podpredseda NR SR (2021-09-29):
Prosím, prezentujme sa a hlasujme o návrhu pani spravodajkyne, kde určíme výbory, gestorský výbor, ako aj lehoty na prerokovanie. (Hlasovanie.) Prítomných 136, za 97, proti 0, zdržalo sa 39, hlasovali všetci. Konštatujem, že tento návrh sme schválili, určili sme výbory, gestorský výbor, ako aj lehotu na prerokovanie. Teraz budeme pokračovať v prerušenom rokovaní o bode 12 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe (tlač 539). O slovo sa hlási pán minister dopravy Andrej Doležal. Súčasne prosím spoločného spravodajcu z výboru pre hospodárske záležitosti pána poslanca Petra Vonsa, aby zaujal miesto určené pre spravodajcov. Pán minister, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 539.)
A. Belousovová, podpredsedníčka NR SR: (2009-11-03):
Pán poslanec Bauer, nech sa páči.
V. Veteška, podpredseda NR SR: (2007-01-31):
Neschválili sme tento návrh. Prosím ďalšie návrhy na hlasovanie.
Fronc, Martin, poslanec NR SR (2015-12-09):
Ďakujem, pán podpredseda. Pán kolega, hlboko s vami nesúhlasím, ale rešpektujem vaše právo na váš názor. Ale slová „zlomyseľnosť, hnev, Taliban, perverznosť“, to nie je o serióznej diskusii. Ďakujem.
Pamula, Peter, poslanec NR SR (2017-09-07):
Vážený pán predsedajúci, pani poslankyne, páni poslanci, v rozprave nevystúpil žiaden pán poslanec, to znamená, že nebol predložený žiaden pozmeňujúci návrh. Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
P. Hrušovský, predseda NR SR: (2005-12-06):
Pani poslankyňa Martináková navrhuje, aby bol program 52. schôdze doplnený o informáciu ministra vnútra o priebehu vyšetrovania vraždy Daniela Tupého a o postupe rezortu ministerstva vnútra pri potláčaní intolerancie, rasizmu a neznášanlivosti. Páni poslanci, prezentujme sa a hlasujme o návrhu. (Hlasovanie.) 133 prítomných, 116 za, 9 proti, 4 sa zdržali, 4 nehlasovali. Návrh sme schválili. Pán poslanec Fico navrhol, aby sa zajtra rokovanie Národnej rady začalo prerokúvaním návrhu uznesenia k zámeru vlády urýchliť proces privatizácie. Pán poslanec zdôvodnil vo svojom vystúpení, aj prečo navrhuje a žiada vládu, aby do konca tretieho volebného obdobia neprijímala žiadne rozhodnutia o privatizácii, resp. doprivatizácii majetku vo vlastníctve štátu alebo Fondu národného majetku Slovenskej republiky. Hlasujeme, páni poslanci. (Hlasovanie.) 134 prítomných, 59 za, 42 proti, 25 sa zdržalo, 8 nehlasovalo. Návrh sme neschválili. Pán poslanec Kaliňák navrhol z návrhu programu schôdze vypustiť bod pod poradovým číslom 9. Hlasujeme, páni poslanci. (Hlasovanie.) 136 prítomných, 65 za, 50 proti, 19 sa zdržalo, 2 nehlasovali. Návrh sme neschválili. Pani poslankyňa Tóthová navrhuje, aby Národná rada požiadala vládu Slovenskej republiky o predloženie správy o finančných dopadoch zdraženia elektriny, vody a plynu na rodiny s viac ako dvomi deťmi a dopadoch na dôchodcov. Páni poslanci, hlasujeme. (Hlasovanie.) 135 prítomných, 62 za, 2 proti, 56 sa zdržalo, 15 nehlasovalo. Návrh sme neschválili. Pán poslanec Jarjabek navrhol, aby Národná rada požiadala ministra kultúry Františka Tótha o informáciu, aký je vývoj situácie v starostlivosti o pamiatky, ako sa darí naprávať škody spôsobené neodbornosťou v minulosti a aký je súčasný stav vnútornej zadlženosti rezortu, pokiaľ ide o oblasť pamiatkovej starostlivosti. Páni poslanci, hlasujeme. (Hlasovanie.) 134 prítomných, 60 za, 4 proti, 51 sa zdržalo, 19 nehlasovalo. Návrh sme neschválili. Ďalej pán poslanec Jarjabek navrhuje, aby Národná rada požiadala ministra financií o predloženie správy, informácie o tom, ako našej ekonomike prospeje investícia s výstavbou bytov pre manažment automobilky Kia. Páni poslanci, prezentujme sa a hlasujme. (Hlasovanie.) 133 prítomných, 67 za, 3 proti, 54 sa zdržalo, 9 nehlasovalo. Návrh sme schválili. Pani poslankyňa Štrofová navrhla, aby Národná rada požiadala ministra školstva o správu o realizácii, o výchove k... Pani poslankyňa, prečítajte ešte. D. Štrofová, poslankyňa: Poprosila by som – správa ministra školstva o realizácii výchovy k tolerancii, proti prejavom rasizmu, intolerancie a neznášanlivosti.
Lukáč, Jozef, poslanec NR SR (2021-10-21):
Chcem pripomenúť členom výboru pre verejnú správu a regionálny rozvoj, že výbor bude 12.05. Ďakujem.
Sulík, Richard, predseda NR SR (2010-12-14):
Ďakujem. Prosím spravodajcu z výboru pre pôdohospodárstvo a životné prostredie pána poslanca Muránskeho, aby informoval Národnú radu o výsledku prerokovania správy vo výbore.
P. Hrušovský, predseda NR SR: (2003-07-04):
(Hlasovanie.) 125 prítomných, 72 za návrh, 50 proti, 2 sa zdržali, 1 nehlasoval. Schválili sme návrh zákona do druhého čítania. Prosím ďalší návrh. Ľ. Navrátilová, poslankyňa: Pán predseda, dajte hlasovať, prosím, o pridelení návrhu zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby ho prerokovali výbory, ktorým bol uvedený návrh zákona pridelený na prerokovanie, v lehote do 28. augusta 2003 a gestorský výbor do 4. septembra 2003.
D. Lipšic, poslanec: (2007-12-11):
Po druhé. Od roku 1999 do roku 2005 stúpol počet väznených osôb asi o 43 % počas môjho pôsobenia. Zamestnanosť, držme sa čísiel, stúpla napriek stúpajúcemu počtu väznených osôb z približne 57 % na 66 % za môjho pôsobenia. Môžete krútiť hlavou, však to sú štatistiky, môžete si ich preveriť. Za môjho pôsobenia sa každý rok výrazne navyšoval rozpočet pre Zbor väzenskej a justičnej stráže. Zvyšovali sa platy, sme sa snažili posúvať príslušníkov do vyšších platových tried. Ale ja citujem z materiálu dnešného ministerstva spravodlivosti a budem citovať, ak to bude potrebné, aj vyjadrenie novej generálnej riaditeľky zboru. A citujem z vládneho návrhu zákona, ktorý neobsahoval príspevok na bývanie pre príslušníkov ZVJS. A citujem z vládneho návrhu zákona, ktorý je v druhom čítaní, ktorý sa týka inej platovej úpravy pre policajtov a vylučuje z nej príslušníkov ZVJS. O tom hovoríme, pani  poslankyňa.
Kočiš, Eduard, poslanec NR SR (2021-05-07):
Ďakujem pekne za slovo, pán predsedajúci. Pán kolega, veľmi pekne sa chcem poďakovať za váš príspevok do tejto rozpravy ohľadne porušovania ľudských práv. Áno, porušujú sa ľudské práva a slobody, ale častokrát sa z úst pani ochrankyne verejných práv obhajuje iba určitá skupina obyvateľstva alebo určité skupiny obyvateľstva. Nie je tam rovnaký meter na celú spoločnosť. Veľmi správe ste poznamenal, že porušovanie ľudských práv a slobôd učiteľov je v dnešnej dobe naozaj až do neba volajúce. Učitelia sú urážaní, učitelia sú dehonestovaní, učitelia sú fyzicky napádaní a o finančnom ohodnotení sa naozaj nemusíme ani baviť, nakoľko je tak strašne slabé, že povolanie učiteľ, ktoré malo kedysi ohromnú vážnosť, je dnes zatracované a absolventi pedagogických fakúlt si hľadajú svoje uplatnenie a svoje budúce povolanie úplne v iných sférach a odmietajú nastupovať do pedagogického a do učiteľského stavu, nakoľko vidia, že stav, ktorý tam je nastavený v danej spoločnosti, je naozaj veľmi úbohý. Veľmi správne a veľmi trefne ste poznamenal o agresivite žiakov najmä z prostredia rómskych komunít voči učiteľom. Tá je už naozaj nezávideniahodná a učitelia, ktorí s touto komunitou pracujú, tak naozaj je obdivuhodné, že ešte vôbec majú ochotu a chuť ísť učiť. Učitelia z Krompách, Rudňan, Dobšinej, Sečoviec, Trebišova, Vranova, Medzilaboriec by o tomto naozaj mohli rozprávať hodiny a hodiny, ak nie dni a dni. Ak nakričia na neprispôsobivého žiaka, nedajbože sa ho troška dotknú, už ho čaká pred školou, pred triedou zaujímavá skupinka obyvateľov, ktorá sa mu vyhráža fyzickou likvidáciou a podobne kadekde iným.
Hrušovský, Pavol, podpredseda NR SR (2010-12-10):
Hlasujeme. (Hlasovanie.) 133 prítomných, 77 za návrh, 44 proti, 12 sa zdržalo. Národná rada Slovenskej republiky návrh schválila. Odhlasovali sme všetky prerokované body. Ešte vás chcem informovať, že pán poslanec Ďurkovský ako navrhovateľ návrhu novely vodného zákona, ktorý je zaradený v rokovaní schôdze ako tlač 180, stiahol z rokovania 9. schôdze Národnej rady bod 76 v programe, ale tlač 180 z programu rokovania 9. schôdze. Ešte jeden oznam. Našlo sa biele puzdro z telefónu Nokia, pravdepodobne patrí dáme. Je tu. Nech sa páči, ak niekomu chýba, je k dispozícii. Teraz dávam slovo pánovi podpredsedovi Národnej rady Robertovi Ficovi. Nech sa páči, pán podpredseda. (Ruch v sále.) Prosím o kľud v rokovacej sále, páni poslanci.
Bugár, Béla, podpredseda NR SR (2018-05-24):
Pán poslanec Rajtár, môžte reagovať.
Kozelová, Monika, poslankyňa NR SR (2022-03-22):
Juraj, ja by som len jednu vec chcela, že ja sa, ja sa chcem zastať pánov poslancov z Republiky aj z ĽSNS, pretože oni tu sedia a počúvajú ťa. K tej kremeľskej Putinovej sú zašití úplne iní poslanci, keď sa tu pozrieme na to, kde je HLAS, zo SMER-u tiež len dvaja páni poslanci. To by ma tiež zaujímalo. Tých to evidentne vôbec nezaujíma, ale zas ja ich chápem. Možno by nedostali dotácie. A úplne na záver by som naozaj chcela pochváliť vládu, lebo či sa to niekomu páči, alebo nepáči, z mojej strany zvláda táto vláda v rámci možností celú túto krízu naozaj veľmi dobre, veľmi dobre. S tým, že sú niekde nejaké malé zádrhely, to je vždy a všade, ale táto vláda by si zaslúžila za to, ako zvláda túto krízu, myslím vojenskú krízu, potlesk. A ak niekto vyplakáva v Košiciach na stanici, že majú problémy ľudia, ktorí tam dobrovoľníčia, chcem len odkázať, že obráťte sa, prosím vás, na pána Polačka a na pána Trnku, lebo to sú ľudia, ktorí by sa o tú stanicu mali postarať. Tak ako tu sa stará Matúš Valo o stanicu a stará sa o to, stará sa o to mesto, takto isto v Košiciach by to mal zabezpečovať pán Polaček. V Bratislave to funguje, my im, my im, k nám si chodia pre veci, ktoré im dávame na stanicu, a myslím si, že takto by to, takto by to mohlo byť O. K. Všetci tu robíme, čo môžeme, a určite aj samos... samos... (Prerušenie vystúpenia časomerom.)
V. Veteška, podpredseda NR SR: (2005-03-16):
K. Džupa, poslanec: Mám iba minútu. Ďakujem pani poslankyni, že otvorila tento problém,
Paška, Pavol, predseda NR SR (2013-06-27):
Dámy a páni, budeme pokračovať, poprosím vás, aby, ktorí máte záujem o interpelácie, ste zaujali miesto. Pán poslanec.
Mikloško, Jozef, poslanec NR SR (2015-04-24):
K pánovi Balážovi, doktorovi, si ho ctím a vážim, keď nám tu vyšetroval srdce, bol veľmi empatický, ďakujem mu za to. No, ja, bohužiaľ, sa mi zdá, že veľmi často treba telefonovať, idem do tej nemocnice, zatelefonuj tam, bohužiaľ, nemám tých známych medzi lekármi mnoho, ale občas to robím a pomáha to, že už vedia, že tento pacient je troška iný, proste. Bohužiaľ, to dneska takto chodí. A čo sa týka konvergencie, divergencie, no, tak ja mám také, už po desiatich dňoch sa mi to troška zdivergovalo, to je pravda, horšie je, keby to oscilovalo, to je najhoršie v matematike, keď to osciluje hore-dole. Konvergencia je to, keď ide sa k nejakému záveru, čo možno nešlo, divergencia, keď to trocha nejde k tomu záveru. Tak ja som nechcel ani nejaké závery robiť, aj tak by tu neprešli, ale chcel som len spomenúť, tak asociatívne, niektoré problémy, ktoré sa mi zdajú byť v zdravotníctve dlhodobé, a treba o nich debatovať. Čiže som vďačný, že sme si mohli dnes troška podebatovať, aj keď je piatok, a teda už všetci by radi išli domov. Ďakujem.
Žitňanská, Lucia, podpredsedníčka vlády a ministerka spravodlivosti SR (2017-11-29):
Ďakujem veľmi pekne, pán podpredseda. Vážené panie poslankyne, vážení páni poslanci, predkladám návrh zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže. Cieľom tohto návrhu je v zásade tiež len reagovať na praktické skúsenosti s uplatňovaním tohto zákona. Ide o doplnenie právnej úpravy, ktorej predmetom je kontrola Zboru väzenskej a justičnej stráže zo strany ministerstva spravodlivosti. Návrh zákona tak dopĺňa v súčasnosti aj absentujúcu úpravu kontroly Zboru väzenskej a justičnej stráže najmä vo vzťahu k oprávnenému subjektu, ktorý predmetnú kontrolu vykonáva, pričom týmto je minister spravodlivosti a ním poverené osoby. Upravujeme aj niektoré aspekty týkajúce sa podávania a vybavovania sťažností odsúdených a obvinených najmä vo vzťahu k možnosti odstránenia nedostatkov sťažností, čím sa má odstrániť v súčasnosti príliš formalistický prístup v oblasti podávania sťažností, pretože má ísť, samozrejme, o obsah, plus sú to nejaké ďalšie úpravy, ktoré sa týkajú precizovania právnej úpravy, osobných prehliadok alebo vôbec novej právnej úpravy oprávnení príslušníkov Zboru väzenskej a justičnej stráže v situáciách, kedy treba ako keby chrániť objekty. Zakazuje sa, aby zariadenia typu drony sa pohybovali nad územím väzníc a oprávnenie príslušníkov s tým súvisiace a podobne. Čiže naozaj ide o praktickú novelu, ktorá reaguje na to, s čím sa stretávame v dennodennom živote. Ja možno by som v tejto fáze aj skončila a poprosila o prerokovanie a podporu návrhu zákona. Ďakujem pekne.
Hrušovský, Pavol, podpredseda NR SR (2010-10-21):
Pán poslanec Štefanec.